ArabovMK/tajik-wikipedia-corpus huggingface dataset:
Домулло Азизов

Ҷанги Бузурги Ватанӣ Домулло Азизов (1913, деҳаи Қистакӯз, уезди Хуҷанд — 1943, деҳаи Остров, вилояти Гомел) — Қаҳрамони Иттифоқи Советӣ, сержанти хурд. Соли 1934 дар зодгоҳаш котиби ташкилоти комсомолии колхози "Якуми Май" буд. Зиндагинома Соли 1935 дар шаҳри Хуҷанд рабфакро хатм намуда, аз 1 сентябри 1936 дар мактаби деҳаи Қистакӯз муаллим буд. Соли 1942 аз Комиссариати ҳарбии ноҳияи Чкаловски вилояти Ленинобод ба сафи Армияи Сурх даъват шуда, дар полки 120-уми тирандозии дивизияи 69-уми пиёдагарди Армияи 65-уми Ҷабҳаи Белоруссия ва аз соли 1943 дар ҷабҳаҳои Ғарбӣ ва Марказӣ ба сифати командири расчёти пулемётчиён зидди фашистон ҷангидааст. 15 октябри 1943 ҳангоми убури дарёи Днепр дар ноҳияи Лоеви вилояти Гомели Ҷумҳурии Белоруссия аввалин шуда аз дарё гузашт ва бо норинҷаки дастӣ пулемётчиёни душманро аз байн бурда, гурӯҳи гитлерчиёнро нобуд кард. Расчёти Азизов дар камингоҳ истода, се ҳуҷуми душманро зада гардонд ва пешравии қисмҳои дигари ҳарбии шӯравиро таъмин намуд. Ҷоизаҳо Хотира Барои абадӣ гардондани хотираи Азизов дар зодгоҳаш ноҳияи Хуҷанди вилояти Суғд ҷамоати деҳот, мактаби миёна, колхоз ба номи вай монда, дар маркази колхоз нимпайкараи қаҳрамон гузошта шудааст. Соли 1974 дар он мактаб ба хотираи Азизов музейи "Шарафи ҷангӣ" таъсис ёфт. Адабиёт Эзоҳ Пайвандҳо Игорь Сердюков. Домулло Азизов. Сайти "Герои Страны". 2 марти 2015 санҷида шуд.
Домулло Толиб

Шайх Домулло Толиб (1878, деҳаи Бедак, Обигарм — 28 ферали 1954) — ориф, риёзидон ва мударриси тоҷик. Зиндагинома Домулло Толиби Бедакӣ соли 1878 дар деҳаи Бедаки Обигарм ба дунё омадааст 1. Маълумоти ибтидоии диниро дар назди шайхони маъруф Домулло Марҳабо ва Домулло Фатҳуддин гирифтааст. Дар синни 17-18-солагӣ бо ҳидояти устодону наздикон ба Бухоро рафта, муддати 25 сол аз устодони олами ислом сабақ омӯхтааст. Ҳангоми таҳсил дар Бухоро муддати 6 моҳ дар мактаби давлатӣ, ки устодони аз Москва омада ба толибилмон забони лотинӣ меомӯхтанд, таҳсил намуда, забони лотиниро азбар кардааст. Сипас боз таҳсилро дар Мадрасаи Мири Араб идома дода, муддати 10 сол дар он ҷо мударрисӣ низ намудааст. Баъди хатми мадраса ба назди қозикалони Бухоро меравад. Қозикалон Домулло Толибро имтиҳон карда, ба ӯ 300 тангаи подшоҳӣ тақдим менамояд ва ба назди амири Бухоро меорад. Амир низ ба зеҳну ҳуши Домулло Толиб аҳсан гуфта, ба ӯ ҷома ва 1000 танга инъом намуда, мӯҳру ҳуҷҷати махсус дода, амр медиҳад, ки дар ҳар куҷое хоҳад, мадраса кушояд. Баъд аз он Домулло Толиб ба назди қозикалони Ҳисор меояд. Қозикалон ӯро ба зодгоҳаш Обигарм мефиристад. Домулло дар ин ҷо муддати 30 сол ба толибилмон дини исломро таълим дода, шогирдони зиёде ба воя мерасонад. Мутаасифона, аз чакидаҳои хомаи ӯ то замони мо чизе боқӣ намондааст. Пирони деҳ мегӯянд, ки ӯ аз таъқибу таҳдиди сиёсати зиддиисломии замони шӯравӣ тарсида, навиштаҳояшро бо китобҳояш дар ғоре пинҳон кардааст ва онҳо нобуд шудаанд. ӯ яке аз ҳисобдонҳои замони худ будааст ва дар ин бора дар байни мардум ривоятҳои зиёде мавҷуданд. Даргузашт ва оромгоҳ Домулло Толиб 28 феврали соли 1954 вафот кард. Мадфани ӯ дар деҳаи Бобои Валӣ воқеъ буда, зиёратгоҳи эътиқодмандон гаштааст.
Домулло Маъруфи Элокӣ

Домулло Маъруфи Элокӣ (Раҳимов Маъруф Зубайдуллоевич, Элок, Файзобод Тоҷикистон) — рӯҳонӣ, олими дин ва воъизи шинохтаи тоҷик. Муовини раиси Шӯрои уламои Маркази исломии Тоҷикистон (то соли 2010). Сархатиби масҷиди ҷомеи Сариосиёи шаҳри Душанбе (аз соли 2011). Зиндагинома Домулло Маъруф соли 1964 дар деҳаи Элоки ноҳияи Файзобод дар оилаи эшони Зубайдуллоҳ ба дун омадааст. Дамулло Маъруф назди устодони барҷастаи ҷумҳурӣ Мавлавӣ Муҳаммадҷони Хуқандӣ, Домулло Ҳикматуллоҳ, Қорӣ Абдуссамиъи Исфарагӣ ва Домулло Сайраҳмон улуми мутадовили диниро аз сарфу наҳв, фиқҳу усули фиқҳ, балоғату фасоҳат, тафсиру ҳадис, мантиқу ҳикмат, тасаввуфу ирфон, арӯзу ҳисоб, адабиёти арабу форс ва ғайра фаро гирифта, пас он ба курсии тадрис такя зад ва солиёни мадид ба таълиму тарбияти шогирдон иштиғол варзида, садҳо нафар аз файзи эшон ба воя ва камоли илмӣ расидаанд. Домулло Маъруф солҳо дар масоҷиди ҷумҳурӣ: масҷиди ҷомеъи ноҳияи Файзобод, масҷиди ҷомеъи марказии шаҳри Душанбе ба номи Хоҷӣ Яъқуб ва масҷиди ҷомеъи Сариосиёи пойтахт ба ҳайси имомхатиб ифои вазифа намудааст. Ҳамзамон дар Донишкадаи исломии ба номи Имом Тирмизӣ ба ҳайси мударриси улуми шаръӣ ба толибон дарс гуфтааст. Солҳои ба ҳайси муовини аввали раиси Шӯрои уламои Маркази исломии Ҷумҳурии Тоҷикистон ифои вазифа намудааст. Ӯ ҳамеша аз ғояҳои эътиқодии равияи аҳли суннат ва мазҳаби Имоми Аъзам дифоъ менамояд. Таълифот Таснифоти домулло иборат аст аз: Муқаддима, такмили матни тоҷикӣ, шарҳу тавзеҳот ва тахриҷи аҳодиси "Ҳидояи шариф"-и Марғинонӣ (дар ду ҷилд), "ал-Муътамаду фи-л-муътақад"-и аллома Фазлуллоҳи Турпуштӣ, "Мақомоти Ҳазрати Бузургвор", "Зиндагӣ ва осори Ҳазрати Бузургвор", "Чароғи уммат" (маноқиби Имоми Аъзам), Рисолаҳои раддия бар фирқаҳои бидъатӣ:Симои воқеъии Салафия; Даъвии иҷтҳод дар хутути фикрии Ҳизбу-т-таҳрир; Кашфи ҳиҷоб дар мафхуми "Рад ба сӯи Суннату Китоб", "Тасрифу-л-амсила", машҳур ба Сарфи Мулло. Ҳамчунин силсиламақолоти ӯ дар матбуоти даврӣ дар мавзӯъоти гуногуни динӣ ва адабӣ ба табъ расида, қалами ӯ дар паҳнои адабиёт ва фарҳанги динӣ мавзӯъоти гуногунро баррасӣ намудааст. М Ашъор Домулло Маъруф бо тахаллуси Мавло шеър шеър эҷод мекунад. Мавзӯъи ашъори ӯро ишқи илоҳӣ, маорифи тариқат, зебоиҳои ботин ва зиндагии рӯзмарраи инсонҳо ташкил медиҳад. Дафтари ашъори домулло Маъруф бо номҳои "Дафтари дил", "Маҳрами асрор", "Муҳокоти замир", "Ҷони огоҳ", "Таронаҳои озодӣ", "Тори вуҷуд", "Наъту дубайтщо" ва маснавии "Ҳафт сабақ аз таълими мардони Ҳақ" нашр шудаанд. Осор Эзоҳ Адабиёт.
Домулло Ҳикматуллоҳи Тоҷикободӣ

Домулло Ҳикматуллоҳ ибни Фатҳуллоҳи Қаротегинӣ 1 (Ҳикматуллоҳ Фатҳуллоев, маъруф ба Домулло Ҳикматуллоҳи Тоҷикободӣ, деҳаи Ғилмон, Қаротегин — 13 апрели 2021, ноҳияи Тоҷикобод, Тоҷикистон) — ориф, рӯҳонии саршинос ва донишманди маъруфи исломӣ. Зиндагинома Ҳикматуллоҳ Фатҳуллоев маъруф ба Домулло Ҳикматуллоҳи Тоҷикободӣ соли 1941 дар деҳкадаи Ғилмони водии Қаротегин дар хонаводаи деҳқон ба дунё омадааст. Падараш деҳқони асил ва илмдӯст буда, ҳама фарзандонро ба хондан ва донистани ахлоқи шаръӣ тарғиб менамуд. Домулло Ҳикматуллоҳ таълими ибтидоии мазҳабиро назди бибиаш, яъне назди модари модараш гирифтаааст. Худи домулло дар бораи оғози таълимоти динияш мегӯяд: Дар соли 1952 хонаводаи эшон ба вилояти Қӯрғонтеппа кӯчидаанд ва онҷо таълимоти диниро дар даврони Шӯравӣ дар назди Мулло Неъматуллоҳ, Домулло Ҷӯрабеки Ғармӣ, Домулло Назрӣ, Домулло Хӯҷаи Кӯлобӣ, Домулло Шералии Андиҷонӣ гирифтааст 2. Домулло Ҳикматуллоҳ илми худро назди Мавлавии Ҳиндустонӣ комил мегардонад ва китобҳои "Тафсири Ҷалолайн", "Тафсири Байзовӣ", "Саҳеҳи Бухорӣ", "Саҳеҳи Муслим", "Мишкоту-л-масобеҳ", "Мухтасару-л-маъонӣ", "Шамсия бо шарҳи Қутбӣ" ва "Сулламу-л-улумӣ ва таҳзиб бо Шарҳи Абдуллоҳи Яздӣ", "Ҳикмату-л-айн", "Ал-қонун фӣ-т-тиб", "Китоби Уқлидус", "Хулосату-л-ҳисоб", "Унвону-л-баён", "Адабу-д-дунё ва-д-дин", "Мақомоти Замахшарӣ", "Мақомоти ҳарирӣ", "Гулистон", "Бӯстон", "Шабистон", "Ахлоқи Ҷалолӣ", "Чаҳор унсур", "Қасоиди фуюз" ва дигар рисолаҳои илмиро аз худ мекунад 3. Соли 1964 Домулло Ҳикматулло бо тавсияи устодаш Мавлавии Ҳиндустонӣ ба ноҳияи Куйбишев меравад, то пас аз дарёфти "илми зоҳир" назди Эшони Абдурраҳмонҷон аз "илми ботин" низ бархурдор гардад. Дар ин бора Домулло Ҳикматуллоҳ мегӯяд: Таълифот Даргузашт Домулло Ҳикматуллоҳ соати 11 шаби 13 апрели соли 2021 дар зодгоҳаш, деҳаи Ғилмони ноҳияи Тоҷикобод бар асари беморӣ даргузашт.
Домулло Ҳалим

Домулло Ҳалим (Ҳалим Ибодов, 1878, Бухоро — 1940, Тошканд) — мусиқидон, хонанда, навозанда ва мақомхони тоҷик. Ҳунарпешаи халқии ҶШС Узбекистон. Зиндагинома Дар оилаи косиб (бофанда) ба дунё омада, илми мусиқиро аввал аз падараш, ки бо адибону санъаткорон робита дошт, омӯхтааст. Аз овони наврасӣ ба омӯзиши мусиқии халқию классикии тоҷик шурӯъ карда, аз устодони созу овози Бухоро санъати сознавозӣ (танбӯр, дойра) ва сарояндагиро омӯхтааст. Нозукиҳои санъати сознавозию овозхониро аз устоди ҳунари мусиқӣ Устод Шарафхони Танбӯрӣ аз бар кардааст. Сипас, аз устодони ҳунари мусиқии замони худ Ҳоҷӣ Абдулазиз, Ҳоҷӣ Абдуллоҳи Танбӯрӣ дарси маҳорат гирифтааст. Қисм, гӯша ва шохаҳои созию овозии "Шашмақом", қонунҳои бадеии шеърро назди устодони санъати мусиқӣ Қорӣ Камол, Қорӣ Наҷм, Устод Эргаши Чаппахон, Устод Тӯла омӯхта, дар ҷавонӣ шуҳрат пайдо кардааст. Фаъолияти Домулло Ҳалим дар солҳои 30-40 асри 20 густариш ёфтааст. Домулло Ҳалим дар дарку ҳифз намудани шеър низ истеъдоди хосса дошта, бо ҳамовозии танбӯру дойра қисм, гӯша ва шохаҳои мураккаби мақомҳоро бо сабки хос иҷро мекард. Бахусус "Уфар", "Тарона", "Савт"-ро бо маҳорати баланд месароид. Соли 1923 Домулло Ҳалим бо устодони шинохтаи мусиқии он давр дар Намоишгоҳи хоҷагии халқи Русия дар Маскав бо барномаи хоссаи мусиқӣ ҳунарнамоӣ карда, сазовори баҳои баланди мусиқидонони рус гардид. Фаъолияти эҷодии Домулло Ҳалим дар мактаби мусиқии Бухорои Шарқӣ идома ёфта, сарояндагону навозандагони ҷавон М. Ашрафӣ, М. Бурҳонов, Ш. Соҳибов, Ф. Шаҳобов, Х. Изомов ва дигарон аз ӯ асосҳои мусиқии устодонаро омӯхтаанд. Минбаъд шохаҳои овозии "Шашмақом"-ро ба граммофон сабт намуд, ки ин дар ҳаёти мусиқии тоҷик падидаи бузурги фарҳангӣ буд. Аз соли 1931 то охири умр Домулло Ҳалим дар Кумитаи давлатии радиошунавонии Ӯзбекистон фаъолият ва эҷод намудааст. Муҳимтарин шохаҳои "Шашмақом": "Қашқарчаи Муғулчаи Сегоҳ", "Сарвиноз", "Савти Сарвиноз", "Ироқ", "Ироқи Бухоро", "Муғулчаи Дугоҳ", "Насруллоҳӣ", "Бебокча", "Қашқарчаи Ушшоқ", "Соқиномаи Ироқи Бухоро", "Мухайяр", "Наврӯзи Сабо" ва ғ-ро бо маҳорати баланд иҷро кардааст. Бо истеъдод, сабки иҷроии устодонааш дар ҷараёни талқини шохаҳои овозии мақомҳо, истифода намудани авҷҳои мураккаб истифода мекард. Намунаҳои баргузидаи сурудҳои иҷронамудаи Домулло Ҳалим дар студияҳои сабти овози Маскаву Тошканд сабт шудаанд. Сарояндагони ҷавон имрӯз ба осори ӯ чун ба намунаи ҳунари баланди сарояндагӣ муроҷиат намуда, асрори ниҳонии овозхонии устодонаро меомӯзанд ва дар барномаҳои ҳунарии хеш истифода мебаранд.
Домуллои кунҷакӣ

Домуллои кунҷакӣ — муаллими дуюмдараҷаи мадраса, ки баъди дарси асосӣ толибилмонро дарс медод. Дар мадрасаҳои Бухоро шахсеро, ки дарси дар назди мударриси расмӣ хондаи толибилмонро такроран шарҳу эзоҳ медод, домуллои кунҷакӣ мегуфтанд. Домуллои кунҷакӣ дарсҳои дар мадраса хондаи талабаро ҳамроҳи ӯ такрор мекард, то мавзӯъ хубтар аз худ шавад. Бештари онҳо дар ҳуҷраҳои кунҷу гӯшаҳои мадраса иқомат карда, дар ягон ҳуҷраи паҳлуи масҷиди калон ё хонаи худ дарси такрорӣ медоданд. Барои он ки домуллои кунҷакӣ мавзӯъро хубтар дарк намояд ва дар оянда барои шогирдонаш хубтар фаҳмонад, дар дарсҳои мударриси асосии мадраса низ иштирок мекард. Агар дар натиҷаи иштирок дар дарсҳо ва таълим додани талабагони мадраса маҳорати бештар касб мекард, баъдан ӯ низ дар ягон мадраса мударрис мешуд. Музди таълими домуллои кунҷакиро асосан худи талабагони мадраса мепардохтанд.
Домуллоҷон Ҷабборов

Домуллоҷон Ҳоҷиевич Ҷабборов — вакили Маҷлиси намояндагони Маҷлиси Олии Ҷумҳурии Тоҷикистон даъвати дар солҳои 2010-2015. Домуллоҷон Ҷабборов 1 сентябри соли 2017 дар синни 64-солагӣ дар ш. Макка даргузашт.
Дона Баҳром

Дона Баҳром (зод. 4 марти 1949, деҳаи Чухкак, ноҳияи Дарвоз, ВАБК) — овозхони тоҷик, Ҳунарпешаи шоистаи Тоҷикистон. Зиндагинома Дона Баҳром соли 1949дар деҳаи Чухкак, деҳшӯрои Сағирдашти ноҳияи Дарвоз дар оилаи деҳқон ба дунё омадааст. Солҳои 1973 факултаи филологияи Донишгоҳи давлатии Тоҷикистонро хатм намуда, солҳои дар мактаби миёнаи таҳсилоти ҳамагонӣ ба номи Чайковскии ноҳияи Ваҳдат ба ҳайси муаллим, ҷонишини директор оид ба корҳои таълиму тарбия кору фаъолият кардааст. Солҳои омӯзгорияш пайваста нозукиҳои санъати классикии созиву овозиро меомӯхт. Натиҷаи заҳмату ҷустуҷуҳо Дона Баҳромро ба саҳнаи калон овард. Соли 1980 ӯро ба Кумитаи радио ва телевизиони назди Ҳукумати Ҷумҳурии Тоҷикистон ба ҳайси солист-вокалист дар ҳайати гурӯҳи ҳофизони шашмақом ба кор гирифтанд. Фаъолияти касбии иҷроии Дона Баҳромов дар дастаи мақомхонони Кумитаи давлатии радиошунавонӣ ва телевизиони назди Ҳукумати ҶТ сурат гирифта ва дар ин даста солҳои овозхонӣ карда, ба олами сарояндагии асили тоҷикӣ ворид мешавад. Дона Баҳромов зиёда аз 100-сурудҳои гуногунмавзӯъ иҷро намуда, дар заминаи "Шоҳнома"-и Фирдавсӣ маҷмӯи овозие ҳам сохта ва сабт намудааст. Ӯ иштирокдори чандин ҷашнвораю озмунҳои мусиқӣ (ҷумҳуриявӣ, бурунмарзӣ) буда, соли 2001 дар ҷашнвораи мусиқӣ (Эрон, ш. Теҳрон) ба дарёфти ҷоизаи "Чанги заррин" комёб шудааст. Дар рӯзноманигорӣ ҳам даст дошта, муаллифи очер-ку мақолоти хонданист ("То ба Юнон бурданд хокистари Дарвозро" — Душ., 2000).
Дона Гулмирзоев

Дона Гулмирзоев (16.7.1947, ноҳияи Совет — 3.9.2009, Душанбе) — иқтисоддон, дарёи и. иқтисодиёт, профессор, академики Академияи байналмилалии макотиби олӣ. Зиндагинома Хатмкардаи УДТ. Ассистенти кафедраи иқтисодиёт ва савдо, ассистенти кафедраи назарияи иқтисод, муаллими калон ва дотсент -и ҳамин донишгоҳ. Солҳои 1994-96 ректори филиали тоҷикистонии Донишгоҳи озоди Русия, ректори Донишкадаи андоз ва ҳуқуқи Тоҷикистон буд. Муаллифи зиёда аз 40 асари илмист, ки ба мавзӯи назарияи андоз ва андозбандӣ, қонунмандиҳои муайян кардани принсипи нарх, менеҷменти молиявӣ бахшида шудаанд. Осор.
Домуллоҷон Назаров

Домуллоҷон Назаров (12 сентябри 1918, Хуҷанд — 1988, Душанбе) — мутриб ва навозандаи машҳури тоҷик (ғижжак), Ҳунарпешаи хизматнишондодаи ҶШС Тоҷикистон. Лауреати мукофоти давлатии ҶШС Тоҷикистон ба номи Рӯдакӣ Зиндагинома Домуллоҷон Назаров соли 1937 шуъбаи созҳои халқӣ (ғижжак)и Омӯзишгоҳи мусиқии ба номи Содирхон Ҳофизи шаҳри Ленинобод (ҳоз. Хуҷанд)-ро хатм намудааст. Солҳои навозандаи оркестри Театри давлатии академии драмавии ба номи А. Лоҳутӣ ва консертмейстери ансамбли созҳои халқии Филармонияи давлатии Тоҷикистон. Иштирокчии Ҷанги Бузурги Ватанӣ. Солҳои консертмейстери оркестри Театри драмаи мусиқии ба номи Пушкини шаҳри Ленинобод (ҳоз. Камоли Хуҷандии шаҳри Хуҷанд), консертмейстери Филармонияи давлатии Тоҷикистон ва солҳои роҳбари мусиқӣ ва навозандаи ансамбли давлатии рақсии "Лола" буд. Назаров дар Даҳҳаи санъати тоҷик ва Даҳҳаи адабиёту санъати тоҷик дар Москва, Ӯзбекистон, Литва, Қирғизистон ва ғ. иштирок намудааст. Ба мамлакатҳои хориҷӣ: Канада, Афғонистон, Эрон, Муғулистон, Ҳиндустон, Покистон, Фаронса, Италия ва ғ. Сафари ҳунарӣ кардааст. Ҷоизаҳо Лауреати мукофоти давлатии ҶШС Тоҷикистон ба номи Рӯдакӣ. Бо орденҳои "Нишони Фахрӣ", Ситораи Сурх, медал ва Грамотаҳои Фахрии Президиуми Совети Олии ҶШС Тоҷикистон мукофотонида шудааст.
Доналд Бeйко

Доналд Бйко (25 августи 1995) — футболбози Албанӣ, муҳофиз.
Доналд Мелугя

Доналд Мелугя (31 майи 1995) — футболбози Албанӣ, нимҳимоятгар.
Донакбозӣ

Донакбозӣ, дӯлбозӣ, кандакбозӣ, харакбозӣ Бачагон дар замин косачае ба жарфои 5-6 см ва паҳнои 10х10 см мекананд, ки номи он "дӯл" аст. Ашёи ин бозӣ чор адад донаки зардолу ё чорто сангчаи ба андозаи ҳамин донакҳо мебошад. Дар масофаи 1,5 метр аз дўл дуртар хатте мекашанд ва аз паси он хат истода, бо навбат ҳар чор сангчаро ба дўл мепартоянд. Агар 1 донак ё сангча ба дўл афтад, партобкунандаи он "хар" номида мешавад, яъне нақши харро бозӣ мекунад; агар 2 донак ба дўл ворид шавад – "асп" 3 донак – "вазир" ва 4 донак "шоҳ" мешаванд. То вақте ки бозигари панҷум донакҳоро партоб мекунад, вазир ба "хар"-у шоҳ ба болои "асп" савор мешаванд. Дар саросари кишвар фаъол аст. 1 Адабиёт 1. Донишномаи фарҳанги мардуми тоҷик. Ҷ.1. Д., 2015. Нигаред Манобеъ.
Доналд Милан

Доналд Диего Милан Родригес (марти 1986, Кали, Колумбия) — футболбози колумбӣ, нимҳимоятгар.
Доналдо Гонсалес

Доналдо Гонсалес Бараняно (ноябри 1971, Сантяго Де Верагуас, Панама) — футболбози панамӣ, дарвозабон.
Домшино (ноҳияи Шекснин, Вологда)

Домшино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Донат Джатийев

Донат Сергеевич Ҷатийев — футболбози русӣ, зарбазананда (страйкер).
Доналд Парралес

Доналд Хосе Парралес Валверде (марти 1983, Карасо Департмент, Никарагуа) — футболбози никарагуанӣ, муҳофиз.
Доннӣ Волберг

Доналд Эдмонд Волберги хурдӣ — овозхон, ҳунарпеша, продюсери мусиқӣ ва мусиқидони амрикоӣ. Узви гурӯҳи як замон машҳури ва бародари калонии ҳунарпеша Марк Волберг. Беҳтар бо нақшҳояш дар, 2-4 ва дар силсилафилмҳои ва шинохта шудааст. Зиндагинома Дар Дорчестер, дар наздикии Бостон, Массачусетс таваллуд шудааст. Вай ҳаштумин фарзанд дар оилаи нӯҳфарзанда мебошад, бародарон ва хоҳарон: Артур, Ҷим, Роберт, Трейсӣ, Мишел, Деббӣ ва хурдӣ - Марк. Модараш Алма Элейн (Доннелли) корманди бонк ва ёвари ҳамшираи шафқат буд ва падараш Доналд Эдмунд Волберг, ба ҳайси ронандаи мошини боркаш кор мекард. Бобои падарӣ шведӣ буд, дар ҳоле ки боқимондаи хешовандонашон ирландӣ мебошанд. Фаъолият Волберг барвақт, аз синфи аввал ба мусиқӣ оғоз кард. Дар мактаби миёна вай дар курсҳои рассомони ҷавон таҳсил карда, ба театр, намоишномаҳо, филмнома ва коргардонӣ шавқ пайдо кард. Пас аз яке аз нақшҳои марказӣ дар силсилаи филмҳои Арра, ӯро аксар вақт ба нақши кормандони полис даъват мекунанд. Ҳаёти шахсӣ Доннӣ 20 августи соли 1999 бо Кимберли Фей издивоҷ кард, ки бо ӯ ду писар дорад. Онҳо бо сабаби якдигарнофаҳмӣ 13 августи соли 2008 барои талоқ муроҷиат карданд 1. Моҳи июли соли 2013, аз ҷониби хабар дода шуд, ки ӯ пас аз мулоқот моҳи марти соли ҷорӣ бо ҳунарпеша ва ҳаҷвнигор Ҷеннӣ Маккартӣ дар филми муносибати ошиқона шурӯъ намуданд. Онҳо иштироки худро дар 16 апрели соли 2014 эълон карданд 2. Дискография Албомҳои Соло Филмнома Филм Телевизион Бозиҳои видеоӣ.
Донг Хой

Донг Хой — яке аз билоятҳои Вилояти Куанг Бин, Виетнам аст.
Доналдо Моралес

Доналдо Антонио Моралес (октябри 1982, Марковия, Ҳондурас) — футболбози ҳондурасӣ, дарвозабон.
Доналд Рaпо

Доналд Рпо (4 октябри 1990) — футболбози Албанӣ, муҳофиз.
Донги Вйетнам

Донги Вйетнам, — яке асъори Ветнам аст.
Донато Гама Да Силва

Донато Гама да Силва (30 декабри 1962, Рио Де Жанейро, Бразилия) — футболбози бразилӣ, муҳофизи марказӣ.
Дони (футболбоз)

Дониебер Александер Марангон — футболбози бразилӣ, дарвозабон.
Донетс (ноҳияи Прохоров)

Донетс — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Прохоров, ки дар вилояти Белгород қарор дорад, дохил мешавад.
Донингус Насименто Дус Сантос Филю

Донингус Насименто Дус Сантос Филю — футболбози бразилӣ, муҳофизи марказӣ.
Донингус Да Гиа

Донингус Антонио да Гиа Май 18, 2000, Рио Де Жанейро, Бразилия) — футболбози бразилӣ, муҳофизи марказӣ.
Донилcон Кордейро Дус Сантос

Донилон Кордейро Дус Сантос — футболбози бразилӣ, муҳофизи рост, муҳофиз.
Дониванио Алвес Де Соуза Жуниор

Дониванио Алвес де Соуза Жуниор — футболбози бразилӣ, нимҳимоятгари Ҳамлагар.
Мирзо Тақихони Дониш

Мирзо Тақихони Дониш (1871, Тафриш — 1948, Теҳрон) — сиёсатмадор, адиб, шоир ва хаттоти эронӣ. Зиндагинома Дониш аз шоирони хушзавқи Эрон ба шумор меравад. Ӯ дар навъҳои адабии қасида, маснавӣ, ғазал, қитъа, рубоӣ шеър гуфтааст. Маҷмӯаҳои ашъор ва осори дигари манзум "Девони Ҳакими Сурӣ" (1902, шомили ашъори ҳаҷвӣ), "Девони Дониш", "Нӯшинравон" (дар тавсифи салтанати Анӯшервон), "Қасидаи оламафрӯзи ватания", маснавиҳои "Иксири Аъзам" (4 ҷилд), "Баҳри муҳит" (12 ҷилд) ва ғ. мебошанд. Дар пайравии "Гулистон" ва "Бӯстон"-и Саъдӣ "Фирдавси барин" ва "Биҳишти адн"-ро эҷод кардааст. Дониш пайрави анъанаҳои адабиёти классикии форс-тоҷик буда, бо сабки хуросонӣ эҷод кардааст. Васфи ҳунар ва дониш, ситоиши гулу нағмаи булбул, шикоят аз ғами ҳиҷрон, бевафоии маҳбубаи зебо ва ғ. мавзӯъҳои шеъри Дониш мебошанд. Дар "Иксири Аъзам" ва "Баҳри муҳит" афкору андешаҳои иҷтимоӣ ва фалсафии ӯ баён гардидаанд. Дониш дар бораи таърихи адабиёти форс-тоҷик, илми бадеъ ва ҳунари хаттотӣ асарҳо эҷод кардааст. Абёти зер намунае аз ашъори ӯст: Касби ҳунар кун, ки мардумони ҳунардӯст Дӯст бидоранд мардуми ҳунариро. Қадри гуҳар гар ки ношинос надонист, Кас на гуҳар хор кард, на гуҳариро. Илму адаб пеш гир, на сафаҳу ҷаҳл, Фазлу ҳунар пеша кун, на ҳазлу мариро. Илму ҳақоиқ гарат ба гӯш наёяд, Пас, зи шунуфтан ту беҳ шинос кариро.
Донис Эскобер

Донис Салатиел Эскобер Исагирре (феврали 1981, Сан Игнасио, Франсиско Морасан, Ҳондурас) — футболбози ҳондурасӣ, дарвозабон.
Дониш, Мулло Ҳусайн Махдуми Бухороӣ

Мулло Ҳусайн Махдуми Бухороӣ, мутахаллис ба Дониш (қарни) — шоир и форс-тоҷик. Зиндагинома Дар мадрасаҳои Бухоро таҳсили илм намуда, ба шеъру шоирӣ майлу рағбат дошт. Пас аз хатми таҳсил чун донишманд ва шоири бомаҳорат шуҳрат ёфт. Дар даргоҳи қозикалон Садри Зиё хидмат мекард. Тазкиранигор Қорӣ Раҳматуллоҳи Возеҳ аз як қасидаи ороста бо санъатҳои адабии ӯ, ки дар он аз ҳарфҳои нуқтадор ва бенуқта истифода шуда буд ва моддаи таърих — соли ба тахт нишастани амир Насруллоҳ ҳосил мегардид, иттилоъ додааст. Бо забони сода дар мавзӯъҳои ишқ, панду насиҳат, баъзе беадолатиҳо дар ҷомеаи давраш дар навъҳои гуногуни адабӣ — ғазал қасида, қитъа шеър менавишт. Намунаҳо аз шеърҳои Дониш: Ба арзи бехирадон ҷавҳари калом мабар, Ба сангу хишт дами теғи обдор марез. Ҳарчанд тавон зи чарху анҷум гуфтан, Сад нусха зи таъхиру тақаддум гуфтан, Чун бар сари инсоф равӣ, душвор аст Як ҳарф ба қадри фаҳми мардум гуфтан. Ба чашми дӯстон хорам, на ҷуз таҳсили ғам корам, Намуда ашк хунборам, ки ғалтон бар замин оям. Далели ҷавҳари фардам, надими меҳнату дардам, Нишони орази зардам, аз ин бишнос пайдоям.
Мирзонаҷафалӣ Дониши Табрезӣ

Мирзонаҷафалӣ ибни Мирзоҳасаналӣ Дониши Табрезӣ (? — 1892, Теҳрон) — донишманди риштаҳои фиқҳ, ҳадис, фалсафа, адиб ва шоир и эронӣ. Зиндагинома Соли 1850 нахуст тарҷумони туркии Сафорати Эрон, сипас сарконсул ва муовини аввали сафири Эрон дар Туркия буд. Пас аз он муддати се сол ба унвони сарконсули Эрон дар Миср фаъолият кард. Соҳиби ин вазифаро гоҳе вазири муқими Миср низ мегуфтанд. Китоби "Мизону-л-мавозин фӣ амри-д-дин", ки дар радди китоби "Мизону-л-ҳаққ"-и Ҳ. Мартин навишта шудааст, ба Дониш тааллуқ дорад. Дониш замони сукунаташ дар Истанбул соли 1869 рӯзномаи форсии "Ахтар"-ро таъсис дод.
Дониш, Мирзо Ҳусайнхони Исфаҳонӣ

Мирзо Ҳусайнхон Дониши Исфаҳонӣ (1875, Истанбул — 1943, Анқара) — пажӯҳишгар, адиб ва шоир и эронӣ. Зиндагинома Падараш соли 1840 аз Исфаҳон ба Истанбул кӯчид. Дониш дар ҷавонӣ забонҳои англисӣ ва фаронсавиро хуб омӯхт. Соли 1895 узви ҳайати таҳририяи рӯзномаи форсии "Иқдом" шуда, солҳои зиёд дар ин вазифа кор кард. Дар ҷавонӣ ба якчанд кишвари Осиё ва Аврупо сафар карда, баъди бозгашт ба кори илмию омӯзгорӣ машғул шуд. 14 сол профессори забони форсии Дорулфунуни Истанбул буд. Чанде раёсати "Доруттарҷума"-и Бонки Усмонии Туркияро ба уҳда дошт. Солҳои охири умраш корманди сафоратхонаи Эрон дар Анқара буд. Аз Дониш асарҳои бадеӣ, шеърҳо ба забони форсӣ ва туркӣ дар навъҳои қасида, ғазал, рубоӣ ва ғ., дар сабку услуб ва анъанаҳои адабиёти классикии форс-тоҷик, инчунин асарҳои пажӯҳишии "Саромадони сухан", "Таълими лисони форсӣ" боқӣ мондаанд. Намунае аз ашъори Дониш: Ин дилбарони вақт на хилватгузидаанд, Шӯхони чокпираҳани рӯдаридаанд. Аз чашми пуркарашмаву аз зулфи пургиреҳ Доми бало ба ҳар сари раҳ густаридаанд. Симинбарон, ки халқ зи пайшон шитофтӣ, Акнун ба пои худ пайи мардон давидаанд.
Мулло Раҷаб Дониши Бухороӣ

Мулло Раҷаб Дониши Бухороӣ (? — 1832, Бухоро) — шоир и форс-тоҷик. Зиндагинома Дониш баъд аз хатми мадраса шуҳрат ёфта, ба хидмати дарбор даъват гардид. Ба гуфти тазкиранигор Возеҳ Дониш табиатан зарофатгӯ буда, ба гуфтани ашъори ҳаҷвӣ бештар майл доштааст. Ба маъниву матлаби ин байт муътақид будааст: Чӣ шоир касе, к-ӯ хиҷогӯ набошад, Чӣ шере, ки чанголу дандон надорад? Дар тазкираҳову баёзҳо ғазалҳову қитъаҳо ва абёташ ба назар мерасанд. Абёти зер аз ӯст: Мо на танҳо синачоки холи мушкин гаштаем, Шона ҳам умрест дорад чоки домон дар бағал. То паризоди ҷамолат аз куҷо толеъ шавад, Дорад ҳар як тори мӯ чандин шабистон дар бағал. Осмони дилбарӣ нозам, ки андар рӯзгор. Карда зоҳир аз рухат хуршеди тобон дар бағал.
Дониш (деҳа, н. Ғафуров)

Дониш — деҳа дар ҷамоати деҳоти Ёваи ноҳияи Ғафуров. Аз Дониш то маркази ҷамоат аз 1 км камтар, то маркази ноҳия 15 км. Аҳолиаш 1250 нафар, тоҷикон.